PATVIRTINTA

Raseinių Šaltinio progimnazijos

direktoriaus 2023 m. vasario d.

įsakymu Nr. V-

**RASEINIŲ ŠALTINIO PROGIMNAZIJOS**

**2023-2027 METŲ KORUPCIJOS PREVENCIJOS PROGRAMA**

**I SKYRIUS**

**BENDROSIOS NUOSTATOS**

1. Raseinių Šaltinio progimnazijos (toliau – progimnazijos) 2023-2027 metų korupcijos švietimo programos (toliau – Programa) tikslas – atskleisti ir šalinti priežastis bei prielaidas korupcijai įstaigoje atsirasti ir plisti.
2. Programa parengta vadovaujantis Lietuvos Respublikos korupcijos prevencijos įstatymu, Lietuvos Respublikos nacionalinės kovos su korupcija programa.
3. Programa siekiama vykdyti kryptingą korupcijos prevencijos politiką, o Programos įgyvendinimo priemonėmis siekiama užtikrinti skaidresnę, veiksmingesnę progimnazijos darbuotojų veiklą.
4. Korupcinio pobūdžio nusikalstama veika yra ši: kyšininkavimas, tarpininko kyšininkavimas, papirkimas, kita nusikalstama veika, jei ji padaryta viešojo administravimo sektoriuje arba teikiant viešąsias paslaugas, siekiant sau ar kitiems asmenims naudos, piktnaudžiavimas tarnybine padėtimi arba įgaliojimų viršijimas, piktnaudžiavimas oficialiais įgaliojimais, dokumentų suklastojimas, sukčiavimas, turto pasisavinimas ar iššvaistymas, tarnybos paslapties atskleidimas, komercinės paslapties atskleidimas, neteisingų duomenų apie pajamas, pelną ar turtą pateikimas, nusikalstamu būdu įgytų pinigų ar turto legalizavimas, kišimasis į valstybės tarnautojo ar viešojo administravimo funkcijas atliekančio asmens veiklą ar kita nusikalstama veika, kai tokias veikos padarymu siekiama ar reikalaujama kyšio, papirkimo arba nuslėpti ar užmaskuoti kyšininkavimą ar papirkimą.
5. Pagrindinės Programoje vartojamos sąvokos:

5.1. **korupcija** – bet koks asmenų, dirbančių progimnazijoje, elgesys, neatitinkantis jiems suteiktų įgaliojimų ar teisės aktuose numatytų elgesio standartų, ar tokio elgesio skatinimas, siekiant naudos sau ar kitiems asmenims ir taip pakenkiant piliečių ir valstybės interesams;

5.2. **korupcijos prevencija** – korupcijos priežasčių, sąlygų atskleidimas ir šalinimas, sudarant ir įgyvendinant tam tikrų priemonių sistemą, taip pat poveikis asmenims, siekiant atgrasinti nuo korupcinio pobūdžio nusikalstamų veikų darymo.

**II SKYRIUS**

**SITUACIJOS ANALIZĖ**

1. Raseinių Šaltinio progimnazija - savivaldybės biudžetinė įstaiga, savo veiklą grindžianti įgyvendindama 2013-2022 metų valstybinės švietimo strategijos nuostatas, vadovaudamasi Lietuvos Respublikos švietimo įstatymu, Biudžetinių įstaigų ir kitais įstatymais, Lietuvos Respublikos švietimo, mokslo ir sporto ministro įsakymais, Savivaldybės tarybos sprendimais, mero potvarkiais, Savivaldybės administracijos direktoriaus, Švietimo ir sporto skyriaus vedėjo įsakymais.
2. Pagrindinė veiklos rūšis –priešmokyklinis ir bendrasis ugdymas.
3. Vykdydama pagrindinę veiklą, progimnazija išduoda pradinio išsilavinimo ir pagrindinio ugdymo I dalies baigimo pažymėjimus. Išduodant šiuos dokumentus, laikomasi griežtos atsakomybės dėl duomenų apsaugos.
4. Progimnazijos direktorius būdamas progimnazijai skirtų biudžeto asignavimų valdytojas kasmet atsiskaito už ūkinę - finansinę veiklą pedagogų tarybai, progimnazijos tarybai, Savivaldybės tarybai. Progimnazijos taryba kasmet informuojama apie metinį biudžetą, dalyvauja, planuojant progimnazijos biudžeto poreikį, sprendžiant lėšų taupymo klausimus.
5. Direktorius ir progimnazijos darbuotojai, turintys administravimo įgaliojimus bei būdami viešųjų pirkimų proceso dalyviai (organizatorius, iniciatorius ir kt.) yra pateikę privačių interesų deklaracijas.
6. Kasmet mokslo metų pradžioje mokiniai ir mokinių tėvai supažindinami su mokinių pažangos ir pasiekimų vertinimo, elgesio, skatinimo ir drausminimo tvarkomis.
7. Centrinėje viešųjų pirkimų sistemoje skelbiama planuojamų metinių pirkimų suvestinė.

**III SKYRIUS**

**KORUPCIJOS PREVENCIJOS PRINCIPAI**

13. Korupcijos prevencija progimnazijoje įgyvendinama vadovaujantis šiais principais:

13.1. *teisėtumo* – korupcijos prevencijos priemonės įgyvendinamos laikantis Lietuvos Respublikos Konstitucijos, įstatymų ir kitų teisės aktų reikalavimų;

13.2. *visuotinio privalomumo* – korupcijos prevencijos subjektais gali būti visi progimnazijos darbuotojai;

13.3. *sąveikos* – korupcijos prevencijos priemonių veiksmingumas užtikrinamas derinant visų korupcijos prevencijos subjektų veiksmus, keičiantis subjektams reikalinga informacija ir teikiant vienas kitam kitokią pagalbą;

13.4. *pastovumo* – korupcijos prevencijos priemonių veiksmingumo užtikrinimas nuolat tikrinant ir peržiūrint korupcijos prevencijos priemonių įgyvendinimo rezultatus bei teikiant pasiūlymus dėl atitinkamų priemonių veiksmingumo didinimo institucijai, kuri pagal savo kompetenciją įgaliota įgyvendinti tokius pasiūlymus.

**IV SKYRIUS**

**PROGRAMOS TIKSLAI IR UŽDAVINIAI**

**14. Tikslai:**

14.1. formuoti pilietinę antikorupcinę poziciją ir didinti teisinį sąmoningumą;

14.2. atskleisti priežastis ir sąlygas korupcijai pasireikšti progimnazijoje ir jas šalinti;

14.3. užtikrinti skaidrią ir veiksmingą veiklą progimnazijoje.

**15. Uždaviniai:**

15.1. mažinti korupcijos pasireiškimo galimybių atsiradimą;

15.2. siekti, kad visų sprendimų priėmimo procesai būtų skaidrūs, atviri ir prieinami progimnazijos bendruomenei;

15.3. didinti antikorupcinio švietimo sklaidą progimnazijoje, supažindinti su korupcijos reiškiniu: esme, priežastimis, pasekmėmis;

15.4. skatinti nepakantumą korupcijos reiškiniams;

15.5. ugdyti jaunų žmonių antikorupcines nuostatas, nepakančią korupcijos augimui pilietinę poziciją;

15.6. ugdyti mokinių bendrąsias kompetencijas, vertybines nuostatas: pagarbą demokratijos vertybėms, neabejingumą viskam, kas vyksta šalia, sąžiningumą, atsakomybę už veiksmus ir poelgius;

15.7. sudaryti sąlygas darbuotojams dalyvauti mokymuose, seminaruose korupcijos prevencijos klausimais.

**V SKYRIUS**

**BAIGIAMOSIOS NUOSTATOS**

16. Programai įgyvendinti sudaromas Programos įgyvendinimo priemonių planas *(Programos priedas*), kurio priemonių įvykdymo laikotarpis sutampa su Programos įgyvendinimo pradžia ir pabaiga.

17. Už konkrečių Programos priemonių įgyvendinimą pagal kompetencijas atsako priemonių plane nurodyti vykdytojai.

18. Programą tvirtina progimnazijos direktorius.

19. Programa įsigalioja nuo jos patvirtinimo datos

20. Programa skelbiama progimnazijos interneto svetainėje.

\_\_\_\_\_\_\_\_\_\_

Raseinių Šaltinio progimnazijos 2023-2027 metų korupcijos prevencijos programos

priedas

**RASEINIŲ ŠALTINIO PROGIMNAZIJOS**

**KORUPCIJOS PREVENCIJOS PROGRAMOS ĮGYVENDINIMO PRIEMONIŲ PLANAS 2023-2027 METAMS**

|  |  |  |  |  |
| --- | --- | --- | --- | --- |
| **Eil.**  **Nr.** | **Priemonės pavadinimas** | **Vykdytojai** | **Vykdymo laikas** | **Laukiami rezultatai** |
|  | Sudaryti sąlygas darbuotojams dalyvauti mokymuose ir seminaruose korupcijos prevencijos ir kontrolės, antikorupcinio ugdymo programos integravimo į mokomuosius dalykus ir klasės valandėles klausimais | Direktorius, direktoriaus pavaduotojas ugdymui | Pagal poreikį 2023-2027 m. | Pagerės žinių kokybė apie korupcijos prevenciją |
|  | Skelbti progimnazijos interneto svetainės skyrelyje „Korupcijos prevencija“ progimnazijos korupcijos prevencijos programą ir jos įgyvendinimo priemonių planą bei visą informaciją apie antikorupcinę veiklą, vykdomą progimnazijoje | Korupcijos prevencijos komisija | 2023-2027 m. | Visi bendruomenės nariai turės galimybę susipažinti su dokumentais ir vykdoma veikla |
|  | Viešai skelbti informaciją apie laisvas darbo vietas. | Direktorius | Esant laisvoms darbo vietoms | Viešai paskelbta informacija apie laisvas darbo vietas |
|  | Koordinuoti Tarptautinės antikorupcijos dienos renginius progimnazijoje | Direktoriaus pavaduotojai ugdymui | 2023–2027 m. gruodžio mėn. | Susiformuos antikorupcinės nuostatos, nepakanti korupcijos augimui pilietinė pozicija |
|  | Antikorupcinio švietimo temas integruoti į istorijos, etikos mokomuosius dalykus ir klasių vadovų veiklą | Direktoriaus pavaduotojai ugdymui pagal kuruojamą sritį | Kasmet iki rugsėjo 10 d. | Ugdomos antikorupcinės nuostatos |
|  | Viešųjų pirkimų vykdymo priežiūra | Korupcijos prevencijos komisija | Nuolat | Viešieji pirkimai bus organizuojami skaidriai |
|  | Kontroliuoti, ar laiku pateikiamos privačių interesų deklaracijos | Direktorius | Kasmet II ketvirtį | Kontroliuojami privatūs interesai |
| **Eil.**  **Nr.** | **Priemonės pavadinimas** | **Vykdytojai** | **Vykdymo laikas** | **Laukiami rezultatai** |
|  | Progimnazijos bendruomenės informavimas apie progimnazijos finansinę ir ūkinę veiklą | Direktorius, ūkvedys | Kasmet | Informuojami progimnazijos bendruomenės nariai apie progimnazijos finansinę ir ūkinę veiklą |
|  | Progimnazijos direktoriaus metinę veiklos ataskaitą skelbti progimnazijos internetiniame tinklalapyje | Kasmet iki kovo 1 d. | Direktorius | Vykdomas progimnazijos bendruomenės narių, progimnazijos steigėjo informavimas apie progimnazijos ugdomąją, finansinę ir ūkinę veiklą |
|  | Tirti skundus, prašymus dėl galimų korupcijos atvejų ir vertinti pasiūlymus dėl korupcijos prevencijos | Direktorius,  Korupcijos prevencijos komisija | Gavus informaciją | Nustatomi ir šalinami korupcinio pobūdžio pažeidimai |
|  | Supažindinti darbuotojus su progimnazijos priimtais dokumentais, susijusiais su korupcijos prevencijos programa ir priemonių planu jai įgyvendinti | Korupcijos prevencijos komisija | 2023-2027 m. sausio mėn. | Darbuotojai supažindinti su programa ir priemonių planu |
|  | Esant būtinybei papildyti Korupcijos prevencijos programą | Korupcijos prevencijos komisija | Kasmet | Veiksminga Korupcijos prevencijos programa |
|  | Teisės aktų nustatyta tvarka progimnazijos interneto svetainėje skelbti informaciją apie numatomus, vykdomus viešuosius pirkimus ir jų rezultatus | Korupcijos prevencijos komisija | Kasmet | Užtikrintas viešųjų pirkimų skaidrumas; bendruomenė informuota apie planuojamus ir įvykdytus pirkimus |

**\_\_\_\_\_\_\_\_\_\_\_\_\_\_\_\_**